钦定古今图书集成/明伦汇编/官常典/第070卷 > 临川献王映
## 钦定古今图书集成/明伦汇编/官常典/第070卷 > 临川献王映

按《南齐书》本传：“临川献王映，字宣光，太祖第三子也。
宋元徽四年，解褐著作佐郎，迁抚军行参军、南阳王
文学。沈攸之之难，太祖时领南徐州，以映为宁朔将
军，镇京口。事宁，除中军谘议从事中郎、辅国将军、淮
南宣城二郡太守。并不拜。仍为假节、都督南兖兖徐
青冀五州诸军事、行兖州刺史，将军如故。寻除给事”
黄门侍郎，领前军将军，仍复为冠军将军、南兖州刺
史，假节、都督，复为监军，督五州如故。齐台建，宋帝诏
封映及弟晃、晔、暠、锵、铄、鉴并为开国县公，各千五百
户。未及定土宇，而太祖践阼，以映为使持节、都督荆
湘雍益梁宁南北秦八州诸军事、平西将军、荆州刺
史，封临川王，食邑例二千户；又领湘州刺史。豫章王
嶷既留镇陕西，映亦不行，改授散骑常侍、都督扬、南徐二州诸军事、前将军、扬州刺史，持节如故。“国家初
创，映以年少临神州，吏治聪敏，府州曹局皆重，足以
奉禁令，自宋彭城王义康以后，未之有也。”出为都督
荆、湘、雍、益、梁、巴宁南北秦九州诸军事、镇西将军、荆
州刺史，持节、常侍如故，给鼓吹一部。以国忧解散骑
常侍，进号“征西。”永兴元年，入为侍中、骠骑将军。二年，
给油络车。五年，即本号开府仪同三司。七年薨。映善
骑射，解声律，工左右书，左右射，应接宾客，风韵韶美，
朝野莫不惋惜焉。时年三十二。诏赐《东园秘器》，朝服
一具，衣一袭，赠司空。九子皆封侯。长子子晋，历东阳、
吴兴二郡太守，秘书监，领后军将军。永元初，为侍中，
迁左民尚书，坐从妹祖日不拜，为有司所奏，事留中，
子晋遂不复拜。梁王定京邑，犹服侍中服，入梁为辅
国将军、高平太守。第二子子游，州陵侯。解褐员外郎，
太子洗马，历琅邪、晋陵二郡太守，黄门侍郎。好音乐，
解丝竹杂艺。梁初，坐闺门淫秽及杀人，为“有司所奏，
请议禁锢。”子晋谋反，兄弟并伏诛。

按《南史》本传：“映少而警悟，美言笑，善容止。仕宋，位给
事黄门侍郎、南兖州刺史。留心吏事，自下莫不肃然，
令行禁止。高帝践阼，为雍州刺史，加都督，封临川王。
尝致钱还都买物，有献计者于江陵买贷，至都还换，
可得微有所增。映笑曰：‘我是贾客耶？乃复求利’。”